Bundsdagswahlkreis Rodenborg I-Heidkreis

De Bundsdagswahlkreis Rodenborg I-Heidkreis is en Wahlkreis bi de Wahlen to’n Düütschen Bundsdag in Neddersassen. Dor höört de Landkreis Heidkreis to un von’n Landkreis Rodenborg de süden Deel (Ooldkreis Rodenborg). Historie De Wahlkreis is to de Bundsdagswahl 1980 as Soltau-Rodenborg ut Delen von de Wahlkreise Soltau-Horborg, Fambossel-Hejen un Veern-Rodenborg-Oosterholt toeerst nee billt worrn un harr de Wahlkreisnummer 30. Bi de Wahlen 1980 un 1983 harr de Wahlkreis den Naam Soltau-Fambossel-Rodenborg II. För de Bundsdagswahlen 2002 un 2005 is de Wahlkreis oplööst worrn un weer denn Deel von de Wahlkreise Rodenborg-Veern un Soltau-Fambossel-Winsen. To de Bundsdagswahl 2009 is de Wahlkreis Rodenborg I-Soltau-Fambossel wedder neet inricht worrn un harr bi disse Wahl de Nummer 34. Bi de Bundsdagswahl 2013 hett he den Naam Rodenborg I-Heidkreis un de Nummer 35 kregen. Afornte Direkt wählt Afornte in’n Wahlkreis weren: 2009 Bi de Bundsdagswahl an’n 27. September 2009 hett dat in’n Wahlkreis Rodenborg I-Heidkreis (Wahlkreisnummer 34) söss Direktkannedaten geven. As Afornten direkt wählt worrn is Reinhard Grindel von de CDU. 2013 Bi de Bundsdagswahl an’n 22. September 2013 hett dat in’n Wahlkreis Rodenborg I-Heidkreis (Wahlkreisnummer 35) acht Direktkannedaten un 14 Landslisten geven. As Afornten direkt wählt worrn is Reinhard Grindel von de CDU. Grindel is bet to’n 3. Juni 2016 in’n Bundsdag bleven. For em narückt is Kathrin Rösel. 2017 Bi de Bundsdagswahl an’n 24. September 2017 hett dat in’n Wahlkreis Rodenborg I-Heidkreis (Wahlkreisnummer 35) söven Direktkannedaten un 18 Landslisten geven. As Afornten direkt wählt worrn is Lars Klingbeil von de SPD. Weblenken Wahlkreisergebnisse früherer Bundestagswahlen (hoochdüütsch)